Beleggings in gedrang ná aanval
• Nuus • Beleggings in gedrang ná aanval
Miljoene dollars se belegging is in gedrang na 'n plaasaanval naby Ladybrand.
Beleggings van miljoene dollars is in gedrang ná ’n Amerikaanse plaasbestuurder naby Ladybrand aangeval is.
“Dis die soort goed waaroor landbou-organisasies jare lank al waarsku!” Dít is die reaksie van mnr. Johannes Möller, voorsitter van Agri SA, ná mediaberigte dat miljoene dollars se beleggings in die Vrystaat in gedrang is ná ’n Amerikaanse plaasbestuurder op ’n plaas naby Ladybrand aangeval is. Dr. Stephen Rogers, die voorsitter van die boerderymaatskappy SBH Farms, het volgens Volksblad opgemerk dat dit nie meer vir hulle moontlik is om in gevaarlike omstandighede te werk nie. Rogers en mnr. Allen Rogers, die slagoffer, is broers. Stephen sê, as verteenwoordiger van ’n groep beleggers van Amerika en elders, hulle het ’n “kans gevat om in die nuwe Suid-Afrika te belê.” Hul vermoëns om ’n verskil te maak, word toenemend deur misdaad oorweldig. Nie moontlik om so te werkHy sê hul lewens is die heeltyd in gevaar en dit is nie moontlik om so te werk nie. “Ons het op lang termyn in die toerisme en landbou belê en het miljoene dollars se buitelandse beleggings ingebring, asook baie werk in die Oos-Vrystaat geskep. Ondanks die dringende behoefte vir ’n herlewing in die landbousektor in hierdie deel van die land, en die behoefte aan nuwe idees, vind ons dat ons eie asook die publiek se vermoëns om ons lewe en eiendom te beskerm, oorweldig word.” Allen word tans in ’n hospitaal in Bloemfontein behandel na hy en me. Mandy Rynhoud, sy vriendin, Maandagaand (13 Augustus 2012) op die plaas Geluk aangeval is. Die twee aanvallers het hom glo ingewag terwyl Rynhoud vasgebind is. StaatMöller sê dié gebeure is ’n aanduiding dat die staat dringend iets moet doen om armoede en werkloosheid in die land aan te pak. “Dis onverantwoordelike optrede deur individue wat tot sulke dade lei. Maar wanneer daar soveel armoede in ’n land is, gee mense nie om vir die groter prentjie nie. Mense in hopelose omstandighede gee nie om oor die groter prentjie nie.” Die opstandighede kan net verbeter word deur verantwoordelike arbeidswetgwewing in te stel, meen Möller. Bron: Volksblad Kommentaar Slegs in Afrikaans
2012/08/16 09:07:10 AM
Dagvaar Zuma vir sy onverantwoordelikke vrylating van moordenaars en kriminele.
2012/08/17 09:03:56 PM
Voordat ons nie leer om saam te staan en iets daadwerkliks te doen nie sal dinge op geen manier verander nie. Twee boere bly langs mekaar en het met mekaar jare laas gepraat want afguns en belangeloosheid tel die punte. Die Here het ons gelukkig nie almal dieselfde geskape nie so kom ons aanvaar mekaar, ryk of arm, en begin n verskil maak. Daardeur kan ons hoop om Zuma en ander ook te lei om dinge verskillend te verstaan en dinge reg te kry vir die meeste van ons.
2012/08/19 08:31:22 AM
"Eight Most Dangerous Countries in the World - South Africa- second -E Hotels, com.
South Africa stands on the second position in the world for its highest rate of homicides. Almost 50 people are killed every day in this chaotic land, making it the third country with the highest death rate. South Africa is also called the rape capital of the world with about 118.3 rapes for every 100,000 people. This country has about 10 million HIV affected people which aggravates the sexual problems prevalent in the society. Farmers and rural areas of the most affected of these crimes, but violent communities are fast spreading to all corners of the country. It’s a beautiful place for tourists yet one has to be very careful while travelling in this part of the world. Take note dr. Rogers - take note !